Document ID: /roh_data/filtered/fineweb-2-filterrobots_roh.jsonl.gz/46141

Enstagl da sa distanziar dal plaz da relegaziun è l’equipa da Sami Hyypiä crudà anc pli fitg en la crisa. Ils gols per Lugano han sajettà duas giadas Alioski e duas giadas Bottani.
Vaduz batta Sion
Al FC Vaduz è gartegià da gudagnar 3 puncts impurtants en il cumbat cunter la relegaziun. A chasa ha Vaduz battì l'FC Sion cun 2:0. Omadus gols per Vaduz ha sajettà Armando Sadiku.
Sadiku ha schizunt anc gì ulteriuras schanzas da far gols. L'FC Sion perencunter ha trumpà suenter ch'el ha la fin d'emna anc battì YB cun ina ferma prestaziun.
Lucerna po suenter a Sion
Cunquai che l'FC Lucerna ha gudagnà cun 3:0 cunter GC han Sion e Lucerna tuttina blers puncts (guarda tabella). Sion resta sin posiziun quatter perquai che la squadra ha ina meglra differenza da gols (+3) che Lucerna (+2). Il cumbat per ina plazza per la qualificaziun per l'Europa League resta pia tendì.
Super League
|rang||club||gieus||differenza da gols||puncts|
|1.||Basilea||34||85:35||80|
|2.||YB||34||73:44||66|
|3.||Lucerna||34||53:47||50|
|4.||GC||34||64:56||49|
|5.||Sion||34||48:45||48|
|6.||Thun||34||45:51||40|
|7.||Son Gagl||34||40:59||38|
|8.||Vaduz||34||43:57||35|
|9.||Lugano||34||43:75||31|
|10.||Turitg||34||43:68||30|
RR novitads 22:00